Cuneiform Tablet AfO 31 23-24 (Adana 237b)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na um-mì-a-ni a-šur-{d}UTU-ši a-šur-i-mì-tí en-na-ma-nim pu-zu-ta-a ù ša ki-ma i-a-tí a-na a-šur-i-mì-tí qí-bi-ma um-ma ḫu-ra-ṣa-num-ma ma-num KÙ.BABBAR na-pu-am i-na a-lim{ki} a-šur i-šé-a-ni ú-ul ma-num ša i kà-ni-iš KÙ.BABBAR ṣa-ru-pá-am a na-ru-qí-a i-dí-na-ni a-ta i-na <gap>-<gap> kà-ni-iš{ki} 3 GÚ AN.NA 20 TÚG.ḪI.A ù 5 ma-na KÙ.BABBAR ta-dí-na-ma 12 ma-na KÙ.BABBAR ṭup-pá-kà ta-al-pu-ut ú šál-maḫ ma-lá KÙ.BABBAR i-dí-na-ni li-bu-šu i-de₈ ú ma-num i-li-pì-tim ša a-šur i-dì-na-ni a-na lu-qú-ut 6 ma-na KÙ.BABBAR ša ì-lí-a-num i-dí-na-ni 3 ma-na KÙ.KI al-pu-sú a-ba-ú-a be-lu-a a-tù-nu a-dí-ni ša na-ri-im sí-ip-ḫa-tim la am-ší a-tù-nu ur-ki-tí ta-aḫ-i-da-ma ta-áš-tap-ra-ni i-lu-um lu i-de₈ a-pu-ùḫ li-bi₄-im ta-da-nim i-pì-im ù li-ša-nim ta-li-kà-ma ša a-na DINGIR lá dam-qá-ni ta-áš-tap-ra-nim ù a-wi-lam la ta-ma-ḫa-ra ú-lá tù-ša-ḫa-za-ni šál-maḫ ša iš-tù KÙ.BABBAR i-dí-na-ni li-sí-ma KÙ.BABBAR ú ṣí-ba-sú li-il₅-qé ù a-ta 3 GÚ AN.NA 20 TÚG.ḪI.A 5 ma-na KÙ.BABBAR-áp-kà ša i-na kà-ni-iš{ki} ta-dí-na-ni té-er-ta-kà a-na ša ki-na ku-a-tí li-li-kam-ma la-áš-qú-ul ú ṭup-pì a ša ki-ma i-a-tí dí-in ú šu-ma a-na-kam lá-qá-am lá ta-mu-a ší-sí-ma iš-tí ša ki-ma i-a-tí ú KÙ.BABBAR-áp-kà lu-šé-bi₄-lá-kum ú ma-ma-an ša i-na a-lim a-šur i-šé-a-ni-ni li-sí-ma KÙ.BABBAR ú ṣí-ba-sú li-il₅-qé ma-ma-an lá i-ba-ki ma-ma-an lá e-lu ù a-ni-ú-tim i kà-ni-ìš-ki ša a-na-ku ú-lá-pì-tù ṭup-pí-ku-nu i kà-ni-ìš i-ba-ší-ú a-na-kam ú-ba-a-šu-nu ú ì-lí-a-lúm ša iq-bi₄-ú um-ma šu-ut-ma 20 ma-na KÙ.BABBAR ḫa-bu-lam ú-lá a-na-ku ḫa-bu-lá-ak-šu-um lu-qú-sú a-na a-šur-i-mì-tí ú aḫ-ša-lim i-dí-in-ma ú KÙ.BABBAR i-ra-de₈-ú-šu-ma ša-bu i-mì-nu ni-kà-sí ni-sí-ú lá wa-ša-áb mì-šu-um lá iq-bi₄ um-ma šu-ut-ma 20 ma-na KÙ.BABBAR i-ṣé-ri-šu i-šu i-lu-um lu i-de₈ iš-tù-ma a sà-ri-im ú ḫa-bu-lam a-tù-ru 40 ma-na KÙ.BABBAR-pì li-ba-ak-nu-ma i-de₈ ma-lá tù-ša-áš-ta-ni-ni ú me-eḫ-ru-ú-a a-ma-kam i-ba-ší-ú il₅-ba-ni 5 ma-na KÙ.BABBAR 1 ma-na KÙ.KI ḫa-bu-lam i-lá-kam a-na-kam né-ta-wu i-ḫi-li-at-ma nu-du-a-e a-dí-šu-um té-er-ta-ku-nu lá ú-qá-a a-na-kam ša KÙ.BABBAR i-dí-nu-ni-ni ú-ša-ba-a-šu-nu a-ma-kam ṭup-pì-a a ša ki i-a-tí dí-na ṭup-pì a-num me-eḫ-ra-at ṭup-pì ša iš-tù pu-ru-tí-im iš-pu-ra-ni IGI 5 um-mì-a-ni ší-ta-ší-a-ma a-na ḫa-al-pì-im ḫa-li-ip li-iq-bi₄-ú